  Виталий Пронин «Мынам Удмуртие» телерадиокомпаниысь журналистъёс творчествоязы мыло-кыдо куто ни туала амалъёсты.Cайтысьтызы (www.myudm.ru адресъя), «ВКонтакте» сайтысь сяна, нимаз журналистъёслэсь иворъёссэс шедьтыны луоз Твиттерысь но - дуннеысь тужгес но паськыт вӧлскем социальной сетьысь. Нунал куспын луись учыръёс, ужрадъёс сярысь отысь трос выльзэ тодод - угось тросэз журналистъёс асьсэлэсь бамзэс усьтӥзы ни.Твиттере тужгес но мыло-кыдо пырисько «Мынам Удмуртие» огазеяськонысь  удмурт журналистъёс. Эсьмаса, крузьгуръя режиссёр, арлыдо воргорон  Леонид Гусев но нунал куспын кылдӥсь малпанъёссэ-мылкыдъёссэ, озьы ик эфирын чузъяськытыны чаклам иворъёсты оп! шуытозь Твиттере пуктылэ. Куд-ог журналистъёслэсь гожъямъёссэс лыдӟыны луоз таӵе адресъёсъя:  https://twitter.com/Bikuzin, https://twitter.com/TakyanMyudm, https://twitter.com/PikulevaS.Огъя вераса, «Мынам Удмуртие» телерадиокомпаниын муш умортоын кадь: утчасько, бызьыло, иворъёсты вӧлмыто, калыклэсь улонзэ тунсыко каро. Тани Выль ар праздник азьын «Мынам Удмуртилэн» кичӧлтэмезъя потоз кырӟанъёсын выль диск. Отчы пырозы «Эктоника» уй эфирын чузъяськем туала кырӟанъёс, ремиксъёс. Та диск бордын лулысь-сюлмысь тыршо Электроники диджейёс. џапак соос «Эктоникаез» узырмыто выль гуръёсын-кырњанъёсын. Эфирын чузъяськымтэ ремиксъёссы но уно люкаськемын. Ваньзэ тае нимаз дискен поттыны - ӵапак дырыз! Нялтас вераса, «Эктоника» эфирын но воштӥськонъёс ортчозы - солэн пуштросэз выльдӥськоз. Нош бӧрысьгес та проект быдэсак чузъяськоз Интернет-радио пыр.Елена Никитина  